'भारत निर्माण के लिए 58,000 करोड़  
वित्तमंत्री प्रणब मुखर्जी ने वर्ष 2011-12 के लिए भारत निर्माण को कुल मिलाकर 58,000 करोड़ रुपये आबंटित किए गए हैं।
वित्तमंत्री प्रणब मुखर्जी ने वर्ष 2011-12 के लिए भारत निर्माण को कुल मिलाकर 58,000 करोड़ रुपये आबंटित किए गए हैं जो मौजूदा वित्त वर्ष की तुलना में 10,000 करोड़ रुपये अधिक है। वर्ष 2011-12 का बजट पेश करते हुए उन्होंने कहा कि देश की सभी 2,50,000 पंचायतों को अगले तीन वर्ष में ग्रामीण ब्रांडबैंड से जोड़ने की भी योजना तैयार की गई है। लोक सभा में 2011-12 का आम बजट पेश करते हुए मुखर्जी ने कहा, संप्रग सरकार की महती योजनाएं समावेशी विकास के एजेंडे को लागू करने में मुख्य साधन रही हैं। भारत निर्माण में प्रधानमंत्री ग्राम सड़क योजना, त्वरित सिंचाई सुविधा कार्यक्रम, राजीव गांधी ग्रामीण विद्युतीकरण योजना, इंदिरा आवास योजना, राष्ट्रीय ग्रामीण पेयजल कार्यक्रम और ग्रामीण टेलीफोनी शामिल हैं।